JERUSALEMIN MUUREILLA Kun Messias saapuu.
Ylösotto, osa 2/3.
Shalom teille Jerusalemista!
Olen Lars Enarson, Watchman Internationalin johtaja.
Puhumme tänään ylöstempauksesta.
Se on ihana aihe, josta Sana puhuu paljon.
Puhuimme ylöstempauksesta jo edellisessä ohjelmassa.
Katsotaan 2. Tess. 1. lukua.
Viime kerralla luimme Room. 8. luvusta, -
miten uskovat muuttuvat, kun Jeesus palaa.
Tärkein sana ylöstempauksessa on muuttuminen.
Emme odota poislähtöä vaan muuttumista.
Luetaan 2. Tess. 1:3:sta eteenpäin.
"Me olemme velvolliset...kiittämään Jumalaa teidän tähtenne...
niinkuin oikein onkin, koska teidän uskonne runsaasti kasvaa -
ja keskinäinen rakkautenne lisääntyy itsekussakin...
niin että me itsekin Jumalan seurakunnissa kerskaamme teistä, -
teidän kärsivällisyydestänne... vainoissanne ja ahdistuksissa..."
Room. 8:ssa sanottiin, -
että nykyiset tuskat kalpenevat sen kirkkauden rinnalla, -
joka ilmestyy, kun meidät temmataan kohtaamaan Jeesus pilviin.
Näissä teksteissä puhutaan usein kärsimyksestä.
Siksi Paavali kehottaa meitä lohduttamaan toisiamme -
puhumalla ylöstempauksesta ja Jeesuksen paluusta.
Paavali kiitti Tessalonikan seurakuntaa siitä, -
miten se oli kestänyt vainoissa.
Jos meitä ei vainota uskomme tähden, jotain on pielessä.
Sanahan opettaa, että kaikki, jotka tahtovat elää jumalisesti, -
joutuvat vainotuiksi.
Ei kaikkia uskovia vainota vaan jumalisesti eläviä.
Kun alamme elää eri tavoin kuin ympäristömme, se häiriintyy.
Meille on luvattu kärsimystä ja vainoja.
Ne valmistavat meitä valtavaa kirkkautta varten, -
jonka rinnalla kärsimys kalpenee.
Luetaan jakeesta 5 eteenpäin:
"... jotka ovat osoituksena Jumalan vanhurskaasta tuomiosta, että -
teidät katsottaisiin arvollisiksi Jumalan valtakuntaan, -
jonka tähden kärsittekin..."
Kärsimys tekee meidät arvollisiksi Jumalan valtakuntaan.
Ellei meitä koetella, emme ole arvollisia perimään valtakuntaa.
Jeesuksen piti kärsiä.
Kärsimys on Sanan mukaan osamme.
Kun selviydymme kärsimyksistä, -
osoittaudumme valtakunnan arvoisiksi.
Seuraavassa jakeessa lukee:
"...koskapa Jumala katsoo oikeaksi kostaa ahdistuksella niille,
jotka teitä ahdistavat, -
ja antaa teille, joita ahdistetaan, levon yhdessä meidän kanssamme, -
kun Herra Jeesus ilmestyy taivaasta voimansa enkelien kanssa -
tulen liekissä ja kostaa niille, -
jotka eivät tunne Jumalaa eivätkä ole kuuliaisia -
meidän Herramme... evankeliumille.
Heitä kohtaa... rangaistukseksi iankaikkinen kadotus -
Herran kasvoista ja hänen voimansa kirkkaudesta, -
kun hän sinä päivänä tulee, että hän kirkastuisi pyhissänsä -
ja olisi ihmeteltävä kaikissa uskovissa..."
Kun Jeesus palaa taivaasta, -
osat vaihtuvat.
Silloin saavat lohdun ne, -
joita vainottiin Jumalan Sanan tähden.
Sanan tähden meitä vainoavat niin maailma -
kuin uskonnolliset ihmiset, jotka eivät tahdo totella Jumalan Sanaa.
Jeesuksen palatessa tottelemattomia rangaistaan, -
niitä, jotka eivät elä Sanan mukaan.
Meissä taas Jeesus tulee kirkastetuksi.
Mekin tulemme kirkastetuiksi hänessä.
Näin käy, kun Jeesus palaa.
Eräs opetus on ollut suosittu vuosien ajan -
kristittyjen keskuudessa.
Väitetään, että ylöstempaus tapahtuu ennen vaivan aikaa.
Mutta missään Raamatun jakeessa ei opeteta niin.
Jumalan vihaa meidän ei tarvitse kohdata.
Vaivan aikana paholaisen viha kohdistuu uskoviin.
Sitä emme pääse pakoon.
Monen ahdistuksen kautta me käymme Jumalan valtakuntaan, -
joka ilmestyy näkyvästi Jeesuksen palatessa.
Tällä hetkellä Jumalan valtakunta on näkymättömänä sisällämme.
Se on vanhurskautta, rauhaa ja iloa Pyhässä Hengessä.
Se on totta sisimmässämme.
Mutta Jeesuksen palatessa -
vanhurskaus, rauha ja ilo vallitsevat koko maan päällä.
Valtakunta täyttää maan näkyvällä tavalla.
Silloin sisällämme oleva valtakunta ilmestyy koko maailmalle.
Ei ole enää kärsimystä, sairautta eikä sotaa.
Ei ole epäoikeudenmukaisuutta, väkivaltaa eikä moraalittomuutta.
Kaikki kapinallisuus Jumalaa kohtaan loppuu, -
kun Jumalan valtakunta pääsee maailmassa valtaan.
Ennen sitä paholainen kääntyy Jumalan kansaa vastaan.
Tulee vainoja.
Sanalle uskollisia uskovia vainotaan.
Vainotusta seurakunnasta tulee kirkastettu seurakunta.
Jos yritämme paeta vainoja, emme myöskään saa kirkkautta.
Tämä maailma vainoaa meitä varmasti.
Vaino huipentuu vaivan ajassa.
Monet meistä kuolevat. Se on suuri kunnia.
Ne jotka antavat henkensä evankeliumin tähden, -
saavat valtavan palkinnon.
Seurakunta joutuu vainoihin.
Jeesuksen palattua jumalattomia kohtaa Jumalan viha.
Jumalan vihaa ei uskovien tarvitse kohdata.
Meidät temmataan ylös kohtaamaan Herra, -
silloin kun Jumalan viha kohtaa tottelemattomia.
Juuri tästä Paavali puhuu:
"Jumala katsoo oikeaksi kostaa ahdistuksella niille, -
ja antaa teille, joita ahdistetaan, levon yhdessä meidän kanssamme, -
kun Herra Jeesus ilmestyy taivaasta voimansa enkelien kanssa -
tulen liekissä ja kostaa niille, jotka eivät tunne Jumalaa -
eivätkä ole kuuliaisia meidän Herramme Jeesuksen evankeliumille.
kun Herra Jeesus ilmestyy taivaasta voimansa enkelien kanssa...
Heitä kohtaa silloin rangaistukseksi -
iankaikkinen kadotus... kun hän sinä päivänä tulee."
Silloin kohtaa jumalattomia tuomio -
mutta kirkkaus Jeesuksen omia, -
jotka ovat antaneet henkensä hänen tähtensä.
Emme ehkä menetä henkeämme, -
mutta meidän tulee antaa kaikkemme, että hän saisi täyttää elämämme.
Ylöstempauksesta sanotaan:
"... että hän kirkastuisi pyhissänsä -
ja olisi ihmeteltävä kaikissa uskovissa..."
Kun näemme Herran kasvoista kasvoihin, -
olemme ihmetyksen vallassa.
Tuijotamme hämmästyneinä, kun näemme, kuka hän oikeasti on.
Kun näemme hänet kasvoista kasvoihin, -
muutumme silmänräpäyksessä.
Siksi Paavali sanoo 2. Korinttolaiskirjeessä:
"Emme kaipaa maallisesta ruumiista riisuutumista -
vaan uuteen ruumiiseen pukeutumista."
Emme siis kaipaa kuolemaa vaan muuttumista.
Maallista kehoamme verrataan telttaan.
Jeesus on mennyt edeltä taivaaseen valmistamaan meille asuntoa.
Ikuinen asuinsijamme on meidän kirkastettu ruumiimme.
Raamatun mukaan emme asu linnassa tai kartanossa.
Ylösnousemuksessa ihmiset saavat kirkkautta sen mukaan, -
kuin he ovat antaneet elämäänsä Jeesukselle, -
kärsineet hänen tähtensä -
ja juoneet hänen kärsimyksen ja pilkan maljastaan.
Niin paljon he saavat osakseen kirkkautta.
Paavali sanoo 1. Kor. 15:ssä, -
että ylösnousemusruumiit eroavat toisistaan kirkkauden suhteen, -
aivan kuten jotkut tähdet ovat kirkkaampia kuin toiset.
Auringolla on oma kirkkautensa ja kuulla omansa.
Niin on ylösnousemuksessa.
Siksi kannattaa antaa elämänsä evankeliumille ja Jeesukselle.
Kun hän saapuu, meidät temmataan ylös ja me muutumme.
Näemme hänet sellaisena, kuin hän on.
Hän kirkastuu meissä ja me hänessä, -
kun seisomme ihmeissämme hänen edessään.
Uskon, että tuo päivä on lähellä.
Kukaan ihminen ei tiedä, milloin se koittaa.
Kun näemme maailman synnytystuskia, -
kuohuntaa ja sotia, -
saamme nostaa päämme, koska vapautus on lähellä.
Jumalan valtakunta on lähellä.
Jumalan valtakunta on jo sisimmässämme.
Mutta Jeesuksen palatessa valtakunta tulee näkyviin.
Kun Jeesus tuli Jerusalemiin ensimmäistä kertaa, -
monet luulivat, että Jumalan valtakunta ilmestyisi.
Hänen odotettiin istuutuvan isänsä Daavidin valtaistuimelle, -
ajavan pois roomalaiset ja perustavan rauhan valtakunnan.
Niin hän vielä tekeekin.
Jeesus kertoi vertauksen jalosukuisesta miehestä, -
joka lähti kaukaiseen maahan saadakseen kuninkuuden.
Vertaus kertoo Vapahtajasta.
Hän on jalosukuinen, Pyhän Hengen aateloima ja kuninkaallista sukua.
Hänen piti kuitenkin ensin ansaita kuninkuutensa.
Hänen piti kärsiä ja kuolla maailman syntien puolesta.
Koska Jeesus oli kuuliainen kuolemaan asti, -
Isä korotti hänet kaiken yläpuolelle -
ja antoi hänelle ylhäisimmän nimen.
Vertauksen mukaan Jeesus menisi kaukaiseen maahan -
hankkiakseen itselleen kuninkuuden ja tullakseen takaisin.
Kun Jeesus oli maan päällä ensimmäistä kertaa, -
Jumalan valtakunnan ei ollut aika ilmestyä näkyvällä tavalla.
Kun Jeesus tulee toisen kerran, -
Jumalan valtakunta ilmestyy maan päälle.
Se päivä ilmestyy tulen liekeissä.
Siksi meidän täytyy olla valmiita.
Kaiken pitää olla kunnossa.
Jumalan Henki puhui minulle kerran ylöstempauksesta.
Olin Länsirannalla rukous- konferenssissa vuonna 1972.
Kun odotimme ehtoollisen jakoa, -
Jumalan Henki puhui niin, että ällistyin.
Hän sanoi: "Ylöstempaus on jo alkanut."
Vastasin: "Mitä ihmeessä oikein tarkoitat?"
Sellaista en ollut koskaan ennen kuullut.
"Saat näyttää sen Sanasta", vastasin Herralle.
Hän puhui minulle muun muassa kymmenestä neitsyestä, -
jotka saivat mennä ylkää vastaan.
He alkoivat valmistautua pyhittäytymällä.
Hän sanoi, että me muutumme kirkkaudesta kirkkauteen, -
niin kuin muuttaa Herra, joka on Henki (2. Kor. 3).
Kun opimme tuntemaan Herraa ja pääsemme häntä lähemmäksi, -
muutumme kirkkaudesta kirkkauteen.
Kun hän palaa, me pääsemme kirkkauteen.
Jumalan Henki sanoi: "Se, mitä te kutsutte ylöstempaukseksi, -
on vain viimeinen askel kirkkauteen."
"Jos ette antaudu muutokseen nyt, -
ette ole edes paikalla, kun saavun.
Ette tiedä, että olen saapunut."
"Eivät edes perheesi jäsenet ole silloin valmiita, -
jos he eivät ala kuunnella Henkeni ääntä ja olla hänen johdossaan.
Jos he eivät kuule ääntäni nyt, -
eivät he erota pasuunan ääntäkään, kun se kuuluu."
Siksi meidän tulee erottautua ja puhdistautua -
tämän maailman olemuksesta.
Näin voimme muuttua kohti Jeesuksen kaltaisuutta.
Meidän täytyy totuttautua kirkkauteen vähitellen, -
ettei "kulttuurishokki" ole meille liikaa, kun Jeesus palaa.
Nyt Hengen maailmassa kutsutaan -
morsianta valmistautumaan Yljän paluuseen.
Tulossa on valtavia aikoja.
Pasuuna soi ja kokoaa valitut neljältä ilmansuunnalta -
kohtaamaan Kuningasta, kun hän saapuu Jerusalemiin.
Saamme hallita hänen kanssaan maailmaa.
Paavali kysyy 1. Kor. 6:ssa:
"... ettekö tiedä, että pyhät tulevat maailman tuomitsemaan?"
"Ettekö tiedä, että me tulemme tuomitsemaan enkeleitä...?"
Saamme tuomita tätä maailmaa.
Siksi on tärkeää, että omat syntimme on käsitelty.
Lähetämme näitä ohjelmia siksi, -
että sanoma Jeesuksen paluusta herättäisi kaipuun puhtauteen, -
pyhitykseen ja Jeesuksen täyttämään elämään.
Näin olet valmis, kun hän palaa.
Ylkää lähti vastaan kymmenen neitsyttä, -
mutta vain viisi pääsi häihin.
Neitsyeillä oli öljyä lampuissaan.
Öljy kuvaa Pyhää Henkeä.
He olivat uudestisyntyneitä. Lamppu kuvaa meissä asuvaa Henkeä.
Kaikilla neitsyillä ei ollut silti mukanaan ylimääräistä öljyä.
Pyhä Henki ei ollut saanut vallata heitä.
Jos emme kuule Jumalan ääntä nyt, -
emme ole valmiita, kun kutsu kuuluu -
lähteä Jeesusta vastaan.
Siksi haluan kehottaa sinua -
etsimään Herraa innokkaammin kuin koskaan.
Jeesuksen paluun suhteen ei kannata ottaa riskejä.
Saat vain yhden tilaisuuden.
Jos et silloin ole valmis, on liian myöhäistä.
Saatat silti pelastua, muttet pääse mukaan -
valtakunnan ilmestymiseen, kun Jeesus palaa.
Seurakuntaa täytyy valmistaa siihen.
Rakastutaan uudelleen Jeesukseen.
Paavali kirjoittaa 2. Kor. 11:ssä:
"Olen kihlannut teidät Messiaalle, en kenellekään toiselle -
asettaakseni hänen eteensä puhtaan neitsyen."
Sananjulistajia ei ole kutsuttu -
sitomaan ihmisiä itseensä eikä omiin ympyröihinsä -
vaan Jeesukseen ja hänen valtakuntaansa.
Jeesus tulee pian. Kaipaatko hänen paluutaan? Toivon niin.
Jumalan siunausta sinulle.
Tietoa, opetusta ja rukousaiheita Elian rukousarmeijalta -
joka viikko postitse tai sähköpostilla.
www.thewatchman.org epa@thewatchman.org
Seuraavassa Jerusalemin muureilla -ohjelmassa:
Istun Öljyvuorella, ehkä juuri siinä, -
missä Jeesus kertoi lopunajan tapahtumista ja paluustaan.
Saarna löytyy Matteuksen, Markuksen ja Luukkaan evankeliumeista.
Luen Matteuksen 24. luvusta...
Antikristus muistuttaa tietyssä mielessä Kristusta.
Heidän välillään on vastaavuuksia.
Antikristus on lähtöisin kristittyjen riveistä.
Ei kannata miettiä, kuka hän voisi olla, -
mutta meidän täytyy varoa väärää evankeliumia.
www.thewatchman.org tv@thewatchman.org
Suomennos: Annamari Kortelainen